Taigi, jeigu jūs šiandien esate tarp žiūrovų
arba žiūrite šią kalbą kitu metu ir kitoje vietoje,
jūs esate skaitmeninių teisių ekosistemos dalyvis.
Ar jūs esate menininkas, ar technologas,
teisininkas ar gerbėjas,
autorinių teisių tvarkymas tiesiogiai veikia jūsų gyvenimą.
Dabar, teisių vadyba daugiau nebėra
paprasčiausias nuosavybės klausimas.
Tai sudėtingas santykių tinklas
ir kritinė mūsų kultūros kraštovaizdžio dalis.
YouTube giliai rūpi turinio savininkų teisės.
Bet tam, kad galėtumėm suteikti jiems pasirinkimą, ką jie gali daryti
su kopijomis, "mešapais" ir kitais dalykais,
mums visų pirma reikia nustatyti
kada autoriaus teisės saugoma medžiaga yra įkelta į puslapį.
Pažiūrėkime vaizdo įrašą, parodantį kaip tai veikia.
Prieš dvejus metus, albumus leidžiantis daininkas Chris Brown,
išleido oficialų savo singlo "Forever" video.
Gerbėja jį pamatė per televizorių,
įrašė su savo telefono kamera
ir įkėlė į YouTube.
Dabar taip, kadangi Sony Music užregistravo Chris Brown video
mūsų Turinio ID sistemoje,
per kelias sekundes bandymo įkelti tą įrašą,
kopija buvo užtikta,
leisdama Sony pasirinkti, ką toliau daryti.
Bet kaip mes žinome, kad vartotojo video buvo kopija?
Na, viskas prasideda nuo turinio savininkų,
kai jie pristato savo turtą į mūsų duomenų bazę,
kartu su vartojimo politika,
kuri mums pasako, ką daryti kai mes atrandame atitikmenį.
Mes palyginame kiekvieną įkeltą failą
su visais nurodytais failais mūsų duomenų bazėje.
Šis šiluminis žemėlapis parodys jums
kaip dirba šios sistemos smegenys.
Štai galime pamatyti kaip originalus failas
yra lyginamas su vartotojų sukurtu turiniu.
Sistema palygina tiek vieno tiek kito įrašo
kiekvieną momentą, kad galėtų rasti sutapimų.
Tai reiškia, kad mes galime identifikuoti atitikimą
netgi jeigu yra panaudota dalis originalios kopijos,
ji yra grojama lėtu būdu
ir yra sumažinta garso ir vaizdo kokybė.
Ir mes tai darome kiekvieną kartą,
kai į YouTube įkeliamas video.
Ir tai maždaug 20 valandų video kiekvieną minutę.
Ir kai randame sutapimą,
mes pritaikome vartojimo politiką, kurią nustatė savaininkas.
O šios sistemos dydis ir greitis
yra tikrai kvapą gniaužiantis.
Mes nešnekam apie tiesiog keletą vaizdo įrašų.
Mes kalbam apie maždaug virš
100 metų vaizdo įrašų kiekvieną dieną,
tarp naujai įkeltų ir senai įkeltų įrašų skanavimų,
mes dar reguliariai perskanuojame visą turinį puslapyje.
Ir kai mes lyginame tuos šimtus metų vaizdo įrašų,
mes juos lyginame su kitais milijonais įrašų
pagal nurodytus failus mūsų duomenų bazėje.
Tai būtų lyg 36 tūkst. žmonių
spoksančių į 36 tūkst. ekranų
kiekvieną dieną, be jokios pertraukėlės.
Taigi, ką mes darome, kai atrandame sutampantį failą?
Na, dauguma teisių savininkų, vietoj to, kad blokuotų,
dažniausiai leidžia kopijai būti išleistai.
Ir tuomet jie pasinaudoja turinio demonstravimu,
reklama ir susietais pardavimais.
Prisimenate Chris Brown įrašą "Forever"?
Na, įrašas šiek tiek pabuvojo po saule, o paskui tiesiog dingo iš topų.
Ir tai atrodė lyg istorijos pabaiga.
Bet kažkuriuo metu praeitais metais, jauna pora susituokė.
Štai jų sutuoktuvių vaizdo įrašas.
Galbūt jį jau matėte.
(Muzika)
Kas yra nuostabausia, tai
jeigu vestuvių procesija bažnyčioje buvo tokia smagi,
ar galite įsivaizduoti, koks buvo smagus vakarėlis po to?
Turiu omenyje, kas jie tokie?
Dabar aš tikrai labai noriu nueiti į tas vestuves.
Taigi jų mažų vestuvių vaizdo įrašas
surinko virš 40 milijonų peržiūrų.
Ir vietoje to, kad Sony jį užblokuotų,
jie leido vaizdo įrašą įkelti.
Ir jie pridėjo prie to reklamą
ir nukreipė ją į iTunes muzikos parduotuvę.
Ir 18 mėnesių senumo daina
grįžo į 4 poziciją iTunes topuose.
Taigi Sony generuoja pajamas iš šių įrašų.
O Jill ir Kevin, laimingoji porelė,
na, jie grįžo iš medaus mėnėsio
ir suprato, kad jų įrašas tapo pamišusiai virusinis.
Ir jie buvo pakviesti į daugybę laidų.
Jie pasinaudojo tuo kaip galimybe padaryti kažką savarbaus.
Vaizdo įrašas įkvėpė 26 tūkst. dolerių aukų
šeimyninio smurto prevencijai.
O "JK Vestuvių įėjimo šokis" tapo toks populiarus,
kad NBC parodijavo jį per savo paskutinę sezono seriją "Biuras" seriale,
kas tik parodo
šią tikrą kultūros ekosistemą.
Nes tai ne tik tiesiog megėjai, kurie skolinasi iš didelių studijų,
bet kartais ir didelės studijos taip pat skolinasi.
Leisdami pasirinkti, mes galime sukurti galimybių kultūrą.
Ir viskas, ko prireikė šiam pasikeitimui,
tai leidimas pasirinkti identifikuojant teises.
Tai kodėl niekas šios problemos neišsprendė anksčiau?
Todėl, kad tai yra didžiulė problema
ir ji komplikuota ir kebli.
Nėra neįprasta, kad vienas vaizdo įrašas
turi keletą teisių savininkų.
Yra muzikos įrašų studijos.
Yra keletas muzikos leidėjų.
Ir kiekvienas iš jų gali skirtis pagal šalį.
Dažnai mes
turime daugiau nei vieną kūrinį "sumešuotą" vieną su kitu.
Taigi mums reikia sutvarkyti daugybę pretenzijų
vienam vaizdo įrašui.
YouTube Turinio ID sistema asistuoja visoms išvardintoms problemoms.
Bet sistema veikia tik
tada, kai teisių savininkai bendradarbiauja su mumis.
Jeigu jūs turite turinį, kurį kiti kelia į YouTube,
jums reikėtų užsiregistruoti Turinio ID sistemoje,
ir jūs turėsite pasirinkimą
kaip jūsų turinys bus naudojamas.
Ir gerai pagalvokite apie naudojimo politikos taisykles, kuriomis susiejate savo turinį.
Tiesiog užblokavus betkokį pernaudojimą,
jūs prarasite naujų meno formų galimybes,
naują publiką,
naujus skleidimo kanalus
ir naujus pajamų šaltinius.
Bet viskas nėra vien tik apie dolerius ir įspūdžius.
Tiesiog pažiūrėkite į visą džiaugsmą,
kuris buvo paskleistas per progresyvų teisių valdymą
ir naująją technologiją.
Ir manau visi sutiksite, kad džiaugsmas tai yra idėja, verta platinimo.
Ačiū.
(Plojimai)